இதன் ஆதங்கம் ஒரே இரவில் புரட்சிக்கவிஞரான பாரதிதாசனின் 'தமிழியக்கம்' என்கிற கவிதை நூலைப் படித்துப்பார்த்தால் அதன் தாக்கம் நன்கு உணரமுடியும். அவரின் தமிழ் ஆர்வம், தமிழ் பற்று, தமிழ் உணர்வு ஆகியவை வெளிப்படுத்திய விதம் ஒவ்வொரு தமிழனும் உள்வாங்கிக்கொண்டு தமிழ்படும் அவலத்தைப் போக்கவேண்டும். தமிழை ஏன் காக்கவேண்டும்? எவ்வாறு காக்க வேண்டும் என்பதைத் தெளிவாக எடுத்துரைத்துள்ளார். தமிழ்நாட்டில் 'தமிழியக்கம்' வேண்டும் என்கிற நிலைமை உலகத்தில் வேறு எந்தமொழிக்கும் ஏற்பட்டதாக வரலாறு இல்லை. மேலும் வள்ளுவரும், கம்பரும், பாரதியும், பாரதிதாசனும் தமிழுக்காக பாடுபடவில்லையென்றால் இவ்வேளையில் தமிழ்மொழி அழிந்தே போயிருக்கும். ஒவ்வொரு தமிழனும் தமிழ்த் தாய்க்கு மணிமகுடம் சூட்டாமல் ஓயமாட்டோம் என்கிற கொள்கையைக் கடைபிடிக்க வேண்டும். தமிழ் வாழ்ந்தால்தான் தமிழ்மொழியிலிருந்து எவ்வளவு சொற்கள் பிறமொழிக்குச் சென்றுள்ளது என்பது தெரிவிக்கமுடியும். அதற்கு கணினித் தொழில்நுட்பம் உறுதுணையாய் இருக்கும் என்பதில் எவ்வித ஐயமில்லை.